**VALSTYBINIO SOCIALINIO DRAUDIMO FONDO VALDYBOS**

**PRIE SOCIALINĖS APSAUGOS IR DARBO MINISTERIJOS**

PATVIRTINTA

Valstybinio socialinio draudimo fondo valdybos prie Socialinės apsaugos ir darbo ministerijos viešojo pirkimo komisijos 2025 m. birželio 6 d. protokolo Nr. ŪV-10-105 nutarimu Nr. 2.1.

**TARPTAUTINIO VIEŠOJO PIRKIMO**

**„VALSTYBINIO SOCIALINIO DRAUDIMO FONDO VALDYBOS PRIE SOCIALINĖS APSAUGOS IR DARBO MINISTERIJOS TAIKOMOSIOS SISTEMOS “IŠMOKŲ SKYRIMAS IR MOKĖJIMAS PAGAL TARPTAUTINES SUTARTIS, EUROPOS SĄJUNGOS TEISYNĄ IR NACIONALINIUS TEISĖS AKTUS, REGLAMENTUOJANČIUS TARPTAUTINES IŠMOKAS“**

**VEIKIMO STEBĖJIMO, PRIEŽIŪROS IR MODIFIKAVIMO PASLAUGŲ PIRKIMO“**

**ATVIRO KONKURSO SPECIALIOSIOS SĄLYGOS**

**Versija Nr. 1**

TURINYS

[1. Bendra informacija 1](#_Toc199851776)

[2. Pirkimo objektas 1](#_Toc199851777)

[3. Susitikimai su tiekėjais ir objekto apžiūra 2](#_Toc199851778)

[4. Tiekėjų pašalinimo pagrindai ir kvalifikacijos reikalavimai 2](#_Toc199851779)

[5. Reikalavimai, susiję su nacionaliniu saugumu 2](#_Toc199851780)

[6. Specialieji reikalavimai pasiūlymų rengimui ir pateikimui 3](#_Toc199851781)

[7. Pasiūlymo galiojimo užtikrinimas 4](#_Toc199851782)

[8. Elektroninis aukcionas 4](#_Toc199851783)

[9. Pasiūlymų vertinimas 4](#_Toc199851784)

[10. Sutarties sudarymas 5](#_Toc199851785)

[11. Sutarties sąlygos 5](#_Toc199851786)

[Pirkimo sąlygų 1 priedas „Terminai“ 22](#_Toc199851787)

Pirkimo sąlygų 2 priedas „Tiekėjų „pašalinimo pagrindai“

Pirkimo sąlygų 3 priedas „Tiekėjų kvalifikacijos ir kiti reikalavimai“

Pirkimo sąlygų 4 priedas „Pasiūlymo forma“

Pirkimo sąlygų 5 priedas „Techninių sąlygų aprašas“

Pirkimo sąlygų 6 priedas „Specialistų sąrašas“

Pirkimo sąlygų 7 priedas „Nacionalinio saugumo deklaracijos“

Pirkimo sąlygų 8 priedas „Ekonominio naudingumo vertinimas“

[Pirkimo sąlygų 9 priedas „Europos bendrasis viešųjų pirkimų dokumentas (EBVPD)“](#_Toc126333942)

[Pirkimo sąlygų 10 priedas „Kibernetinės saugos politika“](#_Toc126333942)

Pirkimo sąlygų 11 priedas „Kibernetinės saugos užtikrinimo deklaracija“

Pirkimo sąlygų 12 priedas „Rangovų tvarka“

Pirkimo sąlygų 13 priedas „Susitarimas dėl asmens duomenų tvarkymo“

Pirkimo sąlygų 14 priedas „Sutarties projektas“

# Bendra informacija

* 1. Perkančioji organizacija – Valstybinio socialinio draudimo fondo valdyba prie Socialinės apsaugos ir darbo ministerijos (toliau – Fondo valdyba), juridinio asmens kodas 191630223, adresas Konstitucijos pr. 12-101, Vilnius. Perkančioji organizacija yra PVM mokėtoja.
  2. Pirkimas neatliekamas naudojantis centralizuotų pirkimų katalogu, nes kataloge nėra šių paslaugų.
  3. Fondo valdyba nerezervuoja teisės dalyvauti pirkime.
  4. Stebėtojai dalyvauti Komisijos posėdžiuose nėra kviečiami.
  5. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“ 4.4.3. punktu.
  6. Išankstinis skelbimas apie pirkimą nebuvo paskelbtas.
  7. Pirkime perkančioji organizacija nenumato skelbti pranešimo dėl savanoriško *ex ante* skaidrumo.
  8. Pirkime neleidžiama pateikti alternatyvių pasiūlymų.
  9. **Pirkimo metu bus atliekama galimo laimėtojo patikra Nacionaliniam saugumui užtikrinti svarbių objektų apsaugos įstatyme nustatyta tvarka, dalyvis turės pateikti tokiai patikrai atlikti reikalingus dokumentus**.
  10. Bendrosios pirkimo sąlygos yra neatskiriama šių pirkimo sąlygų dalis.
  11. Fondo valdybos kontaktinis asmuo – Fondo valdybos Viešųjų pirkimų skyriaus vyriausioji specialistė Giedrė Keršulienė tel. +37064536242, el. p.: giedre.kersuliene@sodra.lt.

# 2. Pirkimo objektas

2.1. Fondo valdyba perka **Taikomosios sistemos „Išmokų skyrimas ir mokėjimas pagal tarptautines sutartis, ES teisyną ir nacionalinius teisės aktus, reglamentuojančius tarptautines išmokas“ veikimo stebėjimo, priežiūros ir modifikavimo paslaugas.** Detalūs reikalavimai nurodyti specialiųjų pirkimo sąlygų 5 priede.

2.2. Pirkimas neskaidomas į atskiras pirkimo objekto dalis, nes pirkimo objektas skirtas vienai Fondo valdybos informacinės sistemos taikomajai sistemai – TS „Užsienio išmokos“. Dėl pirkimo išskaidymo taikomosios sistemos veikimo stebėjimo, priežiūros ir modifikavimo įgyvendinimas taptų per daug brangus ir sudėtingas tiek techniniu, tiek organizaciniu požiūriu, nes Fondo valdybai atsirastų būtinybė koordinuoti atskirų paslaugų tiekėjų veiksmus. Paslaugas teikiant keliems tiekėjams gali būti sudėtinga (arba neįmanoma) nustatyti, kurio iš jų klaida turėjo įtakos TS „Užsienio išmokos“ netinkamam veikimui, dėl to padidėtų tiek tiekėjų, tiek Fondo valdybos laiko sąnaudos ir pailgėtų problemos šalinimo laikotarpis. Be to, vienam tiekėjui vykdant tam tikro funkcionalumo klaidos taisymą, kitas tiekėjas su tuo pačiu objektu negalėtų atlikti jokių modifikavimo veiksmų, todėl Fondo valdybai atsirastų nesavalaikio pakeitimų atlikimo rizika ir atitinkamai netinkamo pirkimo tikslų įgyvendinimo rizika. Atsižvelgiant į tai, paslaugų pirkimas turi būti neskaidomas, nes tik bendrai iš vieno tiekėjo įsigyjamos paslaugos gali užtikrinti tinkamą Fondo valdybos reikalavimų realizavimą ir efektyvų lėšų panaudojimą.

2.3. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.

2.4. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.

# 3. Susitikimai su tiekėjais ir objekto apžiūra

3.1.Perkančioji organizacija nerengs susitikimo su tiekėjais dėl pirkimo sąlygų paaiškinimo.

3.2. Perkančioji organizacija nerengs objekto apžiūros.

# 4. Tiekėjų pašalinimo pagrindai ir kvalifikacijos reikalavimai

4.1. Reikalavimai dėl tiekėjo ir subtiekėjų (jei taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų 2 priede.

4.2. Tiekėjams nustatomi kvalifikacijos reikalavimai ir (arba) reikalavimai dėl kokybės vadybos sistemos ir (arba) aplinkos apsaugos vadybos sistemos standartų laikymosi ir jų atitiktį patvirtinantys dokumentai nurodyti specialiųjų pirkimo sąlygų 3 priede.

# 5. Reikalavimai, susiję su nacionaliniu saugumu

5.1. Pirkimui taikomos Reglamento nuostatos. Kartu su pasiūlymu tiekėjas turi pateikti užpildytą deklaraciją dėl (ne)atitikties Reglamento nuostatoms, kuri pateikta specialiųjų pirkimo sąlygų 7 priede. Kilus abejonių dėl tiekėjo (ne)atitikties Reglamento nuostatoms, perkančioji organizacija iš galimo laimėtojo prašys pateikti dokumentus, įrodančius deklaracijoje pateiktų duomenų teisingumą.

5.2. Perkančioji organizacija nustačiusi, kad tiekėjo pasitelktas subtiekėjas ar ūkio subjektas, kurio pajėgumais remiamasi, tenkina Reglamento 5 k straipsnyje nustatytus ribojimus, reikalaus tiekėjo juos pakeisti kitais, pirkimo sąlygų reikalavimus atitinkančiais, subjektais.

5.3. Perkančioji organizacija, įvertinusi visus galinčius kelti grėsmę nacionalinio saugumo interesams rizikos veiksnius numato, kad šiame pirkime negali dalyvauti tiekėjai, jų subtiekėjai ir ūkio subjektai, kurių pajėgumais remiamasi, kurie nėra registruoti (jeigu tiekėjas, jų subtiekėjas ar ūkio subjektas, kurio pajėgumais remiamasi, yra fizinis asmuo – nuolat gyvenantis ar turintis pilietybę) Europos Sąjungos valstybėje narėje, Šiaurės Atlanto sutarties organizacijos valstybėje narėje ar trečiojoje šalyje, pasirašiusioje VPĮ 17 straipsnio 4 dalyje nurodytus tarptautinius susitarimus.

5.4. Perkančioji organizacija laiko, kad pirkimo objektas kelia grėsmę nacionaliniam saugumui, jei jis atitinka VPĮ 37 straipsnio 9 dalies 1 ir (ar) 2 punkte numatytas sąlygas. **Tiekėjai kartu su pasiūlymu turi pateikti Viešųjų pirkimų tarnybos nustatytos formos atitikties deklaraciją[[1]](#footnote-2).** Perkančioji organizacija iš ekonomiškai naudingiausią pasiūlymą pateikusio tiekėjo reikalaus pateikti vieną (esant poreikiui – kelis) VPĮ 39 straipsnio 3 dalyje numatytą dokumentą. Perkančioji organizacija bet kuriuo pirkimo procedūros metu turi teisę pareikalauti dalyvių pateikti visus ar dalį dokumentų, nurodytų VPĮ 39 straipsnio 3 dalyje.

*5.5. Jeigu prekių gamintojas ar paslaugų teikėjas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams nurodytas reikalavimas nėra taikomas.*

5.6. Perkančioji organizacija laiko, kad tiekėjas turi interesų, galinčių kelti grėsmę nacionaliniam saugumui, jei jis, jo subtiekėjas (-ai) ar ūkio subjektas (-ai), kurių pajėgumais remiamasi, kurie patys ar juos kontroliuojantys asmenys atitinka VPĮ 47 straipsnio 9 dalyje nustatytas sąlygas. **Tiekėjas su pasiūlymu turi pateikti Viešųjų pirkimų tarnybos nustatytos formos atitikties deklaraciją[[2]](#footnote-3)** (7 priedas). Perkančioji organizacija iš ekonomiškai naudingiausią pasiūlymą pateikusio tiekėjo reikalaus pateikti vieną (esant poreikiui – kelis) VPĮ 51 straipsnio 12 dalyje numatytą dokumentą.

*5.7. Jeigu tiekėjas, jo subtiekėjas, ūkio subjektai, kurių pajėgumais remiamasi, ar juos kontroliuojantys asmenys yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams nurodytas reikalavimas nėra taikomas.*

# 6. Specialieji reikalavimai pasiūlymų rengimui ir pateikimui

6.1. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:

* + 1. tiekėjo pasirašytas pasiūlymas, parengtas pagal specialiųjų pirkimo sąlygų 4 priede pateiktą pasiūlymo formą.
    2. užpildytas EBVPD (specialiųjų pirkimo sąlygų 9 priedas). Pasirašydamas pasiūlymą, tiekėjas patvirtina ir EBVPD tikrumą;
    3. užpildytas specialistų sąrašas (specialiųjų pirkimo sąlygų 6 priedas);
    4. tiekėjo pasiūlyme nurodytų specialistų, dalyvaujančių ekonominio naudingumo vertinime, pasirašyti gyvenimo aprašymai (CV);
    5. jungtinės veiklos sutarties kopija (jeigu pirkime dalyvauja ūkio subjektų grupė jungtinės veiklos sutarties pagrindu);
    6. dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti;
    7. jei tiekėjas pasitelkia ūkio subjektus, kurių pajėgumais remiasi, – įrodymai, kad šie ištekliai bus prieinami per visą sutartinių įsipareigojimų vykdymo laikotarpį;
    8. jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime;
    9. Tiekėjo deklaracija dėl atitikties Reglamento nuostatoms juridiniam asmeniui (Specialiųjų sąlygų 7 priedas);
    10. Nacionalinio saugumo reikalavimų atitikties deklaracija (Specialiųjų sąlygų 71 priedas)
  1. Pasiūlymas privalo būti pasirašytas kvalifikuotu elektroniniu parašu, atitinkančiu VPĮ 22 straipsnio 11 dalies 2 ir 3 punktuose nustatytus reikalavimus. Kvalifikuotu elektroniniu parašu tiekėjo vadovas ar jo įgaliotas asmuo turi patvirtinti visą pasiūlymą, atskirai kiekvienos dokumentų kopijos pasirašyti kvalifikuotu elektroniniu parašu nereikia (jei pirkimo sąlygose nenumatyta kitaip). Gali būti pateikiami:
     1. kvalifikuotu elektroniniu parašu pasirašyti elektroninėmis priemonėmis suformuoti dokumentai (kai tiekėją atstovaujantis ir visą pasiūlymą pasirašantis asmuo nesutampa su elektroniniu parašu atitinkamą dokumentą pasirašančiu asmeniu);
     2. elektroninėmis priemonėmis suformuoti dokumentai (kai tiekėją atstovaujantis ir visą pasiūlymą pasirašantis asmuo sutampa su atitinkamą dokumentą turinčiu teisę pasirašyti asmeniu);
     3. skaitmeninės dokumentų kopijos (fiziniu asmens, nesutampančio, su pasiūlymą pasirašančiu asmeniu, parašu tvirtinami dokumentai turi būti pateikiami pasirašyti ir nuskenuoti).
  2. Pasiūlymas turi būti parengtas lietuvių kalba.
  3. Bendra pasiūlymo kaina (sąnaudos) su PVM turi būti nurodoma dviejų skaičių po kablelio tikslumu.
  4. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM.

# Pasiūlymo galiojimo užtikrinimas

7.1. Tiekėjo pateikiamo pasiūlymo galiojimas turi būti užtikrintas Lietuvos Respublikoje ar užsienyje registruoto banko garantija arba draudimo bendrovės laidavimo raštu.

7.2. Užtikrinimo vertė turi būti ne mažesnė kaip **10.000 (dešimt tūkstančių)** Eur.

7.3. Pasiūlymo galiojimo užtikrinimo dokumentas turi galioti ne trumpiau nei 90 kalendorinių dienų nuo pasiūlymo pateikimo termino dienos ir atitikti šiame skyriuje nurodytus reikalavimus.

7.4. Pasiūlymo galiojimo užtikrinimas elektroninėje formoje patvirtintas jį išdavusios įstaigos įgalioto asmens kvalifikuotu elektroniniu parašu pateikiamas su pasiūlymu CVP IS priemonėmis. Jeigu tiekėjas negali pasiūlymo galiojimą užtikrinančio dokumento (originalo) pateikti elektroninėmis priemonėmis, naudojant CVP IS, tai pasiūlymo galiojimą užtikrinantis dokumentas (originalas) pateikiamas raštu (popierine forma, voke) iki pasiūlymų pateikimo termino pabaigos perkančiosios organizacijos adresu, Konstitucijos pr. 12-101, Vilnius.

7.5. Kartu su pasiūlymo galiojimo užtikrinimu tiekėjas turi pateikti ir dokumentus, patvirtinančius sumokėtas įmokas už šio dokumento išdavimą ar kitus dokumentus, įrodančius, kad pasiūlymo užtikrinimo garantija yra įsigaliojusi.

7.6. Pasiūlymo galiojimo užtikrinimas turi būti išduotas perkančiajai organizacijai kaip vienas pasiūlymo galiojimo užtikrinimas visai reikalaujamai sumai.

7.7. Pasiūlymo galiojimo užtikrinime turi būti numatyta, kad užtikrinimo suma turi būti išmokama perkančiajai organizacijai po pirmo raštiško perkančiosios organizacijos pranešimo užtikrintojui apie šių sąlygų nesilaikymą: (1) jeigu pasiūlymo galiojimo laikotarpiu tiekėjas atsiima savo pasiūlymą; (2) jeigu tiekėją pripažinus pirkimo laimėtoju, tiekėjas iki perkančiosios organizacijos nurodyto laiko neatvyksta sudaryti pirkimo sutarties; (3) jeigu tiekėją pripažinus pirkimo laimėtoju tiekėjas nepateikia pirkimo dokumentuose nustatyto sutarties įvykdymo užtikrinimo (jei reikalaujamas).

7.8. Pasiūlymo galiojimo užtikrinime turi būti numatyta, kad užtikrintojas neturi teisės reikalauti, kad Fondo valdyba pagrįstų savo reikalavimą. Fondo valdyba pranešime užtikrintojui nurodys dėl kurios iš aukščiau išvardintų aplinkybių jai priklauso pasiūlymo galiojimo užtikrinimo suma.

7.9. Tiekėjas vietoj banko garantijos, draudimo bendrovės laidavimo gali Fondo valdybai pateikti pasiūlymo galiojimo užtikrinimo piniginį užstatą. Tiekėjas užstatą turi pervesti į Fondo valdybos sąskaitą Nr. LT644010042400023864, Luminor Bank AB. Užstato dydis – ne mažesnis kaip **10.000 (dešimt tūkstančių) Eur.**

7.10. Pasiūlymo galiojimo užtikrinimas dalyviui grąžinamas (arba atsisakoma teisių į jį) per specialiųjų pirkimo sąlygų 1 priede nustatytą terminą įvykus bent vienai iš šių sąlygų:

7.10.1. pasibaigia pasiūlymų užtikrinimo galiojimo laikas ir dalyvis jo nepratęsia ir (ar) nepateikia naujo pasiūlymo galiojimo užtikrinimą patvirtinančio dokumento (jeigu jo reikalaujama);

7.10.2. įsigalioja pasirašyta sutartis;

7.10.3. nutraukiamos pirkimo procedūros.

# Elektroninis aukcionas

8.1. Perkančioji organizacija pirkime netaikys elektroninio aukciono.

# Pasiūlymų vertinimas

9.1. Perkančioji organizacija ekonomiškai naudingiausią pasiūlymą išrenka pagal kainos ir kokybės santykį. Duomenys, kuriuos savo pasiūlyme turi pateikti tiekėjas, vertinimo kriterijai ir tvarka, pagal kuria vertinami tiekėjo pateikti duomenys, pateikiama specialiųjų pirkimo sąlygų 8 priede.

* 1. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje.

# Sutarties sudarymas

* 1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs, o jei pirkimas skaidomas į dalis – su tiekėjais, kurių pasiūlymai bus pripažinti laimėję.

# Sutarties sąlygos

* 1. Pridedamas sutarties projektas (14 priedas).

\_\_\_\_\_\_\_\_\_\_\_\_\_\_\_\_\_\_\_\_

# Pirkimo sąlygų 1 priedas „Terminai“

|  |  |  |  |
| --- | --- | --- | --- |
| **Eil. Nr.** | **VEIKSMAS** | **DATA/DIENŲ SKAIČIUS/ LAIKAS**  (Lietuvos laiku) | **PASTABOS** |
|  | Pasiūlymų pateikimo terminas | Kaip nurodyta skelbime. | Perkančioji organizacija turi teisę pratęsti pasiūlymų pateikimo terminą. |
|  | Pradinis susipažinimas su CVP IS priemonėmis gautais pasiūlymais | Pradedamas ne anksčiau nei po 30 minučių po pasiūlymų pateikimo termino pabaigos |  |
|  | Prašymą paaiškinti, patikslinti pirkimo sąlygas tiekėjas turi pateikti ne vėliau kaip: | 10 dienų iki pasiūlymų pateikimo termino dienos |  |
|  | Perkančioji organizacija pirkimo sąlygų paaiškinimą, patikslinimą pateikia visiems tiekėjams ne vėliau kaip: | 6 dienų iki pasiūlymų pateikimo termino dienos |  |
|  | Pasiūlymo galiojimo ir pasiūlymo galiojimo užtikrinimo (jei taikoma) terminas ne trumpesnis kaip | 90 (devyniasdešimt) dienų nuo pasiūlymų pateikimo galutinio termino pabaigos |  |
|  | Perkančioji organizacija atsako tiekėjui, ar ji sutinka priimti tiekėjo siūlomą pasiūlymo galiojimo užtikrinimą patvirtinantį dokumentą ne vėliau kaip per | 3 (tris) darbo dienas nuo prašymo gavimo dienos |  |
|  | Pasiūlymo galiojimo užtikrinimas pirkimo dalyviui grąžinamas (arba atsisakoma teisių į jį) per | 5 (penkias) darbo dienas nuo prašymo gavimo dienos |  |
|  | Perkančioji organizacija informuoja pirkimo dalyvius apie EBVPD vertinimo rezultatus ne vėliau kaip per | 3 (tris) darbo dienas nuo sprendimo priėmimo dienos |  |
|  | Perkančioji organizacija pirkimo dalyviams praneša apie priimtą sprendimą nustatyti laimėjusį pasiūlymą, dėl kurio bus sudaroma sutartis ne vėliau kaip per | 3 (tris) darbo dienas nuo sprendimo priėmimo dienos |  |
|  | Perkančioji organizacija, pirkimo dalyviui raštu paprašius, jam pateikia VPĮ 58 straipsnio 2 dalyje nustatytą informaciją ne vėliau kaip per | 15 (penkiolika) dienų nuo pirkimo dalyvio raštu pateikto prašymo gavimo dienos |  |
|  | Tiekėjas turi teisę pateikti pretenziją perkančiajai organizacijai, pateikti prašymą ar pareikšti ieškinį teismui ne vėliau kaip per | 10 (dešimt) dienų nuo perkančiosios organizacijos pranešimo raštu apie jos priimtą sprendimą išsiuntimo tiekėjams dienos arba nuo paskelbimo apie perkančiosios organizacijos priimtus sprendimus dienos, jei VPĮ nenumato reikalavimo raštu informuoti tiekėjus apie perkančiosios organizacijos priimtus sprendimus;  15 (penkiolika) dienų nuo pranešimo išsiuntimo tiekėjams dienos, jeigu šis pranešimas nebuvo siunčiamas elektroninėmis priemonėmis. |  |
| 12. | Perkančioji organizacija privalo išnagrinėti tiekėjo pretenziją priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam tiekėjui ir suinteresuotiems pirkimo dalyviams ne vėliau kaip per | 6 (šešias) darbo dienas nuo pretenzijos gavimo dienos |  |
| 13. | Jeigu perkančioji organizacija per nustatytą terminą neišnagrinėja jai pateiktos pretenzijos, tiekėjas turi teisę pateikti prašymą ar pareikšti ieškinį teismui per (išskyrus ieškinį dėl sutarties pripažinimo negaliojančia) | per 15 (penkiolika) dienų nuo dienos, kurią perkančioji organizacija turėjo raštu pranešti apie priimtą sprendimą pretenziją pateikusiam tiekėjui, suinteresuotiems pirkimo dalyviams. |  |
| 14. | Perkančioji organizacija negali sudaryti sutarties anksčiau kaip po | 10 (dešimt) dienų, nuo pranešimo apie sprendimą sudaryti sutartį (o jei buvo gauta pretenzija – nuo pranešimo raštu apie jos priimtą sprendimą dėl pretenzijos) išsiuntimo iš perkančiosios organizacijos pirkimo dalyviams dienos, o jeigu šis pranešimas nebuvo siunčiamas elektroninėmis priemonėmis, – ne anksčiau kaip po 15 (penkiolikos) dienų. |  |
| 15. | Jeigu suinteresuotas dalyvis paprašys perkančiosios organizacijos pateikti laimėjusį pasiūlymą | VPĮ 102 straipsnio 1 dalyje nustatytas terminas ir atidėjimo terminas pratęsiami papildomam terminui, jį skaičiuojant nuo suinteresuoto dalyvio prašymo pateikti laimėjusį pasiūlymą pateikimo perkančiajai organizacijai dienos iki tol, kol suinteresuotam dalyviui bus pateiktas minėtas pasiūlymas. Jeigu laimėjusio dalyvio pasiūlymas pateikiamas tą pačią dieną, kai buvo paprašyta, VPĮ 102 straipsnio 1 dalyje nustatytas terminas ir atidėjimo terminas pratęsiami vienai darbo dienai. |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_

1. <https://www.e-tar.lt/portal/lt/legalAct/ac5a5e30878f11ed8df094f359a60216> [↑](#footnote-ref-2)
2. <https://www.e-tar.lt/portal/lt/legalAct/ac5a5e30878f11ed8df094f359a60216> [↑](#footnote-ref-3)